Vršački vinogradi i dalje u fiokama tužilaštva - Portal NAŠE SELO\nUkoliko tužilaštvo do kraja oktobra ove godine ne podigne optužnicu po krivičnim prijavama koje je podnelo rukovodstvo „Vršačkih vinograda“ 2011. godine tereteći prethodne vlasnike da su preduzeće oštetili za više miliona evra, slučaj će zastariti a odgovorni za urušavanje firme neće snositi nikakve posledice.\nVerovatno je i da će sudbina kasnije podnetih prijava biti ista jer ni nekoliko godina nakon što su zaposleni ili mali akcionari ukazali na pokušaj nezakonite druge privatizacije, nije čak ni pokrenuta istraga.\nKonačno, ni prijave podnete zbog otvaranja stečaja i treće prodaje, društvu Svislajon, kojom su izbrisana vlasnička prava više od hiljadu malih akcionara, nije prošla bez prijava na koje opet niko nije reagovao.\n„Vršački vinogradi“ prvi put su prodati 2006. kada je 70 odsto državnog kapitala za 5,8 miliona evra kupio konzorcijum „Vinoprodukt Čoka“ iz Subotice, TUP „Rodić MB KO“ iz Kule i „Šećer Šafer“ iz Beograda, odnosno ekipi koja je za klan Darka Šarića u to vreme kupovala firme po Vojvodini ali delom i u centralnoj Srbiji.\nKonzorcijum su predstavljali „biznismen“ Zoran Ćopić, kasnije uhapšen kao pripadnik te grupe, zatim Antun Stanaj, takođe kasnije osuđen zbog šverca cigareta, Pavle Bašić (koji je nakon pobede SNS-a na predsedničkim izborima postao savetnik u kabinetu Tomislava Nikolića) kao i predstavnici kompanije „Rodić“.\nKao i ostale firme koje je kupovala ta ekipa, i „Vršački vinogradi“ poslužili su za operacije pranja novca i isisavanja kapitala, a kako vlasnici nisu ispunili ni prvi deo ugovorenih obaveza od 11,7 miliona evra, privatizacija je poništena 2009. godine.\nNa na mestu direktora ipak je ostao čovek iz kompanije „Rodić“.\n– Posle raskida te privatizacije, država je kao većinski vlasnik preuzela upravljanje a u tom periodu firma je čerupana bez sankcionisanja odgovornih. Tako je starom vlasniku nezakonito vraćena oprema i isplaćen veliki iznos u novcu. Deo opreme je prodat u staro gvožđe, poslovna politika je bila katastrofalna a predstavnicima malih akcionara i sindikata nije data mogućnost da učestvuju u upravljanju. Kako bi se njihovo učešće sprečilo, odmah nakon raskida privatizacije broj članova Upravnog odbora „Vinograda“ je smanjen sa sedam na pet članova. Nadzorni odbor i Poreska uprava su utvrdili velike zloupotrebe u poslovanju, pa su po tom osnovu podnete krivične prijave koje su ostale u fiokama tužilaštva – kaže za Danas Mohora Dorel, predsednik udruženja malih akcionara „Vršačkih vinograda“, i dodaje da su se obraćali i drugim nadležnim institucijama, od Komisije za hartije od vrednosti do ministarstva, Agencije za privatizaciju i Inspekcije rada, ali da ni jedna nije pružila zaštitu malim akcionarima i radnicima.\nNovi skandal nastao je nakon druge prodaje preduzeća, 26. jula 2013. kineskoj kompaniji „Guan Nan“, kao jedinom ponuđaču, po ceni od 5,3 miliona evra.\nDa bi se ta transakcija omogućila, uredbom je izmenjen način prodaje i omogućeno da ako na prvoj ponudi ne bude zainteresovanih, ona se proglašava neuspešnom a istoga dana, sa smanjenom cenom plasira se drugi pokušaj, pa sa još nižom treći…\nTako je početna cena bila 17,6 miliona evra, da bi se na kraju postiglo tačno toliko koliko je kineski ponuđač pripremio da plati, ispod trostruko nižeg iznosa u odnosu na početni.\nI ta je privatizacija odmah raskinuta, posle nadzora koji je izvršilo Ministarstvo privrede, jer se u javnosti digla prašina zbog izmenjenih uslova, niske cene i spekulacija da iza ponude ne stoji kineska firma, inače registrovana za proizvodnju tekstila.\nUrađena je potom i nova procena kapitala, koja je iznela 29,5 miliona evra i trebalo je da se po toj ceni, posle restrukturiranja, ponudi nekom novom vlasniku.\n– Štetno ponašanje države prema „Vinogradima“ nastavljeno je i posle tog neuspelog pokušaja tako što je preduzeće usmereno u nezakoniti stečaj. Da bi se to ostvarilo direktor Vladimir Nestorović, koji je radio u interesu firme, bio je primoran da podnese ostavku, a potom je novi VD direktor predložio uvođenje stečaja. To nije odmah uspelo, pa je osnovano preduzeće „Vinogorje Helvecija“, na istoj adresi kao i „Vršački vinogradi“, koje je pokrenulo stečajni postupak po osnovu navodnog duga „Vinograda“ prema tom Društvu. Predstavnici malih akcionara nisu pozivani da učestvuju u postupku, niti im je vršena bilo kakva isplata po osnovu njihovih akcija, čije učešeće u kapitalu je prelazilo 28 odsto. Bez svojih akcija ostalo je njih 1.158 – kaže Dorel.\nU trećoj prodaji, 2017. je „Vršačke vinograde“ iz stečaja kupio Svislajon Rodoljuba Draškovića. Postignuta je cena od 4,6 miliona evra odnosno nešto iznad polovine procenjene vrednosti koja je tokom stečaja opala sa početnih gotovo 30 na nepunih osam miliona evra. Na spisku imovine bilo je, između ostalog, 206 objekata, 516 parcela i 140 vozila.\nIako u mnogo čemu sporne, privatizacije „Vršačkih vinograda“ nisu privukle pažnju tužilaštava.\nPrve ozbiljnije prijave podnela je posle raskinutog ugovora sa prvim vlasnikom Poreska uprava, koja je uočila brojne nepravilnosti, a potom je uprava preduzeća, na osnovu nalaza Nadzornog odbora, Višem javnom tužilaštvu u Pančevu 1. novembra 2011. dostavila pet prijava protiv bivših vlasnika.\nPredmet su bili fiktivni i štetni ugovori kojima su stvarane obaveze preduzeća ka drugim pravnim licima, nezakonite kompenzacije, štimovane poslovne knjige…\nU VJT Pančevo Danasu je rečeno da su te prijave istog meseca preko Apelacionog tužilaštva dostavljene u nadležnost Tužilaštvu za organizovani kriminal.\n– Prijave su se odnosile na dva krivična dela: udruživanje radi vršenja krivičnog dela i zloupotrebu službenog položaja. Kada je o udruživanju radi vršenja krivičnih dela reč, 30. jula 2014. godine je Tužilaštvo zaključilo da nema mesta krivičnom gonjenju. Kod zloupotrebe službenog položaja koji se odnosi na donošenje i sprovođenje odluka Skupštine akcionara o raspodeli dobiti zaposlenima, zaključeno je da nema obeležja tog niti bilo kog krivičnog dela za koje se gonjenje preduzećima po službenoj dužnosti. Kod ostale tri prijave koje se odnose na zloupotrebu službenog položaja, postupajući tužilac je zaključio da nismo nadležni jer je u toku provere krivične prijave utvrđeno da je navedena suma štete niža od dva miliona evra, što je granica iznad koje predmet radi Tužilaštvo za organizovani kriminal. Te tri prijave su opet preko Apelacionog tužilaštva u Novom Sadu raspoređene nadležnom tužiocu – rekli su za naš list u Tužilaštvu za organizovani kriminal uz napomenu da su sa tim predmetima združene i prijave koje su u međuvremenu pristigle posle druge privatizacije, odnosno pokušaja da se „Vinogradi“ prodaju kineskom proizvođaču tekstila.\nGotovo četiri godine predmeti vezani za „Vršačke vinograde“ proveli su u Višem javnom tužilaštvu u Pančevu, gde nam je rečeno da su 26. februara 2018. dostavljene na nadležnost i dalje postupanje novoosnovanom Odeljenju za suzbijanje korupcije pri Višem javnom tužilaštvu u Beogradu. Iz tog odeljenja nije nam stigao odgovor u kom su statusu podnete prijave – da li je po njima otvorena istraga, da li su odbačene ili odbijene.\nDobit od šest miliona\nNeposredno pred raskid prve privatizacije, u okviru „Vršačkih vinograda“ osnovano je preduzeće „Vršačko vino“, koje je odmah potom kupila jedna od Rodićevih firmi, novosadski Livingston, koja je po znatno nižoj ceni otkupila udele radnika unete kao nenovčani kapital i tako postala isključivi vlasnik Vršačkih vina. Radnici su se overenom izjavom kod suda odrekli bilo kakvih potraživanja prema Vršačkim vinogradima. Međutim, posle toga, Vršačko vino zaključuje ugovor sa direktorom Vršačkih vinograda, bez odluke Upravnog odbora ili Skupštine, prema kome se obavezuje na isplatu oko šest miliona evra navodne dobiti – tvrdili su posle raskida ugovora mali akcionari.\nFinansirali Rodićeve firme\n„Vršački vinogradi“ podigli su kredit od 100 miliona dinara kojim su finansirali Rodićeve firme, a sami mesečno osim anuiteta, plaćali i kamatu od dva miliona. Bez odluke organa, ispod realne cene prodate su veće količine visoko kvalitetnih vina, kao rinfuz, a procenjena šteta je pola miliona evra – objašnjavali su u sindikatu način na koji je naneta šteta Vinogradima.\nŠteta veća od 11 miliona evra\n– Po nalazu Nadzornog odbora, samo na ime fakturisanja opreme – zalivnog sistema, šteta tokom prve privatizacije i nakon raskinutog ugovora iznosi 422.176 evra, dok su zbog štetnih ugovora i prikazivanja netačnih podataka o poslovanju, „Vršački vinogradi“ ukupno oštećeni za oko 507,7 miliona dinara ili po tadašnjem kursu više od pet miliona evra. Uz to, zbog fiktivnih ugovora o zajmu i nesavesnog poslovanja šteta je obračunata na 105,5 miliona dinara (više od miliona evra), dok je nezakonita imovinska korist, pojedinaca i drugih preduzeća, „teška“ 264 miliona dinara (2,7 evra). Uz to, vrednost dobiti nije iskazivana u poslovnim knjigama da bi se izbeglo plaćanje poreza na dobit a u bilansu uspeha upisivano je višestruko umanjeno stanje, ili obračunska vrednost – kaže bivši član Upravnog odbora Milan Cvetičanin i dodaje da je nezakonita bila i odluka kojom pravo raspodele dobiti imaju samo zaposleni radnici, jer dobit pripada vlasnicima kapitala srazmerno njihovom udelu. Naglašava i da je šteta nastala zamršenim finansijskim transakcijama sa desetinama povezanih preduzeća oko 1,1 milijardi dinara ili više od 11 miliona evra. Danas\nTagged vinogradi, vrsac, vrsacki vinogradi


Tomislav Nikolić ide u penziju - iKragujevac\nnedelja, 04 jun 2017 15:17\nBivši predsednik Republike Srbije prelazi na novu funkciju.\nBivši predsednik Tomislav Nikolić najverovatnije će u ponedeljak početi s radom u Nacionalnom savetu za saradnju sa Rusijom i Kinom, a zahtev za penzionisanje podneo je u četvrtak - saznaju nezvanično "Novosti".\nOdlazeći šef se i u četvrtak bavio formiranjem Saveta u kom najverovatnije neće imati zamenika, a sedište ovog tela trebalo bi da bude u Vasinoj ulici u Beogradu.\nVlada je ovaj savet osnovala pre dve nedelje, a Nikolić će biti direktor kancelarije Saveta, čiji mandat traje pet godina. Uredbom je predviđeno da može da ima zamenika, kao i pomoćnike. Pošto ide u penziju, on će ovu funkciju, kako je i sam rekao, obavljati bez nadoknade.\nObezbeđenje mu, kao bivšem predsedniku, svakako sleduje tokom godinu dana od prestanka mandata, mada može da zatraži i da ga nema, kao što je to svojevremeno učinio Mirko Cvetković, kada mu je prestala funkcija predsednika Vlade.\nPrema Zakonu o predsedniku, šef države kome je prestao mandat ima pravo na počasni naziv "bivši predsednik Republike", pravo da prisustvuje državnim svečanostima u skladu s protokolom i pravo na diplomatski pasoš.\nTaj zakon takođe predviđa da ako se bivši predsednik penzioniše, a njegova penzija bude manja od 80 odsto plate predsednika Republike, on ima pravo na posebno mesečno primanje u iznosu razlike između 80 odsto plate predsednika Republike i penzije koju prima.\nkragujevac\tTomislav Nikolic


Feniksova anketa za roditelje – Klub Feniks\nFeniksova anketa za roditelje\n« NEDJELJA USKRSNUĆA GOSPODINOVA\nRoštilj Kluba Feniks 2020 »\nObzirom na svima poznatu situaciju u kojoj se nalazimo, želimo ovo vrijeme iskoristiti u promišljanju kako klub Feniks nastaviti razvijati. Prepoznajemo ovo stanje kao idealnu priliku za rast, prikupljanje informacija i planiranje budućih projekata. U tome nam Vi možete najviše pomoći!\nSvaki vaš odgovor, prijedlog, sugestija, kritika, pohvala može pomoći u budućem djelovanju!\nUkupno trajanje popunjavanja upitnika je 5 minuta.\nOdgovori su anonimni te Vas molimo da na ponuđena pitanja odgovorite iskreno zbog prije navedenih razloga! 🙂\nAnketu možete popuniti na poveznici (klikinte na tekst u narančastoj boji):\nAnketa evaluacije za članove KLUBA FENIKS\nCorona epidemija, Nema aktivnosti, Razno\nCorona epidemija, Klub Feniks, Nema aktivnosti, Roditelji


Snežana Čongradin: Predizborni okršaji Dačića i Tadića oko Parade ponosa | Tacno.net\nAutor 27.9.2011. u 08:29\nZbog neodgovornog ponašanja predstavnika izvršne vlasti, povodom afirmacije osnovnih ljudskih prava, u narednim danima u Beograd stiže monitoring OEBS-a, kako bi pažljivo pratio sva dešavanja, nedelju dana uoči održavanja Parade ponosa. Kako saznajemo, OEBS prošle godine nije vršio monitoring nad pripremama za održavanje Parade, jer izvršna vlast, a pre svega vladajuća DS, nije pokazivala ovoliki stepen neodgovornosti uoči događaja. Takođe, objašnjeno nam je da je slična atmosfera pre održavanja manifestacija ljudskih prava prisutna samo u Rusiji, te da je prisustvo OEBS-a zapravo pritisak i pokušaj da se predupredi svaki pokušaj zabrane Parade ponosa. Konsekvence koje Srbija može da snosi usled zabrane ovog skupa bile bi političke. Kritike, koje bi izvršna vlast dobila od Evropske komisije i OEBS-a, imale bi snažan odjek i uticale na očekivanja Srbije u vezi sa integracijama i pomoći od ove dve međunarodne institucije.\nImajući u vidu da su smenjeni kadar vladajuće DS, ministar Svetozar Čiplić i njegovo Ministarstvo za ljudska i manjinska prava, pripremajući se za održavanje prošlogodišnje Parade, osnovali interministarsku grupu za koordinaciju državnih organa, kao i da su se članovi sastali čak pet puta uoči samog događaja, pitali smo nadležne u ministarstvu da li je to i ove godine slučaj. Budući da smo dobili negativni odgovor, tražili smo od Nenada Đurđevića, direktora Uprave za ljudska i manjinska prava, objašnjenje zbog čega je ove godine takav slučaj i dobili njegov kratak odgovor: „Nemam komentar“.\nUpitan da li to znači da on nije upoznat sa razlozima izostanka formiranja interministarske grupe za koordinaciju državnih organa uoči održavanja Parade ponosa, Đurđević je ponovio: „Rekao sam vam da nemam komentar“.\nInače, u toj grupi trebalo bi da se nađu predstavnici ministarstva policije i pravde, Ministarstva za ljudska i manjinska prava i državnu upravu i lokalnu samoupravu, kao i predstavnici Republičkog javnog tužilaštva, beogradskih gradskih vlasti i ombudsman. Sam čin formiranja te grupe i njihovi sastanci, govore o ozbiljnosti države i nameri zalaganja izvršne vlasti za poštovanje osnovnih ljudskih prava.\nKako su nam preneli organizatori ove manifestacije, na Paradi ponosa učestvovaće desetak ambasadora, ali njihova imena ne smeju biti objavljena u javnosti, zbog politike bezbednosti stranih diplomata u našoj zemlji. Danasu je potvrđeno da će Jelko Kacin, specijalni izvestilac Evropskog parlamenta za Srbiju, učestvovati na ovogodišnjoj Paradi ponosa i biti govornik na tom skupu.\nIako je bivši ministar za ljudska i manjinska prava Svetozar Čiplić vrlo često kritikovan zbog toga što nije radio dobro svoj posao i što je zapostavljao rad na afirmaciji osnovnih ljudskih prava, on je, za razliku od aktuelnog ministra Milana Markovića, najavio svoje prisustvo i govor na prošlogodišnjoj Paradi ponosa, mesecima pre manifestacije. O učešću Milana Markovića, međutim, samo šest dana pre održavanja skupa, javnost kao i organizatori, još nisu upoznati.


Podsećanje na velikog užičkog dobrotvora Iliju Narandžića - Užice Oglasna Tabla\nаприл 19, 2018 0205\n„Kad je osetio da mu se bliži kraj“ marta 1869. sastavio je testament kojim je svu svoju vrednu imovinu: kuće, mehane, placeve, veresiju, gotovinu, oružje, pokućstvo, nakit i skupoceni džepni sat, pretvorio u novac sa osnovnom namenom za zidanje škole u Užicu. Do tada su deca (isključivo muška) osnove pismenosti sticala po privatnim kućama.\nToliko je Naradžić želeo da škola bude trajna (tj. „od tvrdog materijala“) da je testament dopunio rečenicom: „ako zaveštana dobra ne dosegnu toliko, za ostatak da se uskrate ostali amaneti.“ Nakon 15 godina od njegove smrti (1884), kada su okončani srpsko-turski ratovi a Srbija postala nezavisna dovršena je izgradnja današnje školske zgrade.\n-Mi se kao škola u svakoj svečanijoj prilici podsećamo Narandžića, ukazujemo učenicima na vrednosti koje su postojale među ljudima na početku stvaranja moderne srpske države i na njihovu ljubav prema „rodu i otačestvu“. Pre dve godine učenici dramske sekcije naše škole su snimili film o Narandžiću, po scenariju nastavnika Miloša Racića. Kada je ranije otvarana tema promena imena škole uvek je u nastavničkom veću i školskom odboru bilo pristalica ideje da ustanova treba da ponese ime svog najvećeg dobrotvora, izjavio je Nikola Bacetić, direktor Prve osnovne škole.\nPiše: Slobodan Aleksić


Therapy Air iOn - Air Ionizer And Purifier - Zepter Shop - Zepter prodavnica\nČak 220.000 negativnih jona koje proizvodi Therapy Air iOn jača vaš imuni sistem.\nIstraživanja Svetske zdravstvene organizacije pokazala su da zagađen vazduh povećava rizik od:\n- Raka pluća\n- Srčanog udara\nToksične supstance iz vazduha ulaze u kuće, škole, vrtiće, bolnice i tu se zadržavaju. Pouzdan način da obezbedite čist vazduh u zatvorenim prostorima je Zepter prečiščivač vazduha Therapy Air iOn, koji:\n• UBIJA VIRUSE (npr. SARS-CoV-2 ili korona virus) I PATOGENE BAKTERIJE\nAllergy-friendly product - sertifikat koji potvrđuje da se Therapy Air iOn posebno preporučuje osobama sa alergijama i astmom, kako odraslima, tako i deci i tinejdžerima.\nPrednost ovog aparata ogleda se i u garanciji od 5 godina i servisnoj usluzi koje je dostupna svim našim korisnicima.\nSvake godine tokom zimskog perioda kreće sezona virusa gripa, a od ove godine uporedo sa virusom gripa, došlo je do širenja virusa SARS-CoV-2 ili korona virusa. Naučnici sa Tehnološkog instituta u Kjotu i iz japanske Asocijacije za infektivne bolesti, došli su do saznanja da se prilikom kašljanja, kijanja, govora i disanja zaražene osobe oslobađaju mikrokapljice sa velikom količinom virusa koje satima lebde u vazduhu i putem vazduha prenose virusnu infekciju na zdrave osobe.\nTherapy Air iOn je dobio zvaničnu potvrdu - sertifikat koji potvrđuje da prečišćivač, zahvaljujući jedinstvenom petostepenom sistemu filtera, eliminiše mikroorganizme - najsitnije čestice kao što su fina prašina, bakterije, grinje i virusi – i to naročito one viruse koji se prenose putem tzv. kapljične infekcije, kao što je npr. virus SARS-CoV-2, odnosno korona virus.\nIspitivanje uređaja sprovedeno je u Nemačkoj od strane sertifikovane inženjerske laboratorije Gui-lab.\nNEGATIVNI JONI GENERISANI\n220 000 jona po cm3\nMAKSIMALNI PROTOK VAZDUHA (M3/MIN)\n5 godina (Zakonska garancija - 5 godina odgovornosti Prodavca za saobraznost robe Ugovoru)


RAE mora snositi odgovornost za nezakonite odluke\nNalazite se ovdje:Početna»Energetika»RAE mora snositi odgovornost za nezakonite odluke\nEnergetika, Parlament, Saopštenja za medije 17/07/2014\nMANS je danas od Skupštine Crne Gore zatražio da pod hitno organizuje kontrolno saslušanje čelnika Regulatorne agencije za energetiku (RAE) zbog činjenice da ovo regulatorno tijelo u kontinuitetu donosi odluke koje koriste samo i isključivo energetskim subjektima, a na štetu građana.\nNajnovije poskupljenje struje je posljedica jedne u nizu nezakonitih odluka RAE donijetih na osnovu metodologija koja su u suprotnosti sa Zakonom o energetici i koje u svakom scenariju štite energetske subjekte u Crnoj Gori, dok se istovremeno na građane prebacuje kompletan teret lošeg upravljanja energetskim sistemom države.\nMANS je i prije upozoravao da se čelnici RAE rukovode profitnim interesima italijanskih partnera Vlade Crne Gore za što postoji sumnja da je bio jedan od uslova ulaska Italijana u EPCG i Crnogorski elektroprenosni sistem (CGES), što nije nikada demantovano od strane RAE.\nBrojne odluke RAE su do sada preispitivane pred nadležnim sudovima, ali i obarane što nije predstavljalo bilo kakvu prepreku da RAE nastavi sa dosadašnjom praksom koja za posljedicu ima nove, veće udare na budžet svakog građanina.\nTo je direktna posljedica potpunog odsustva odgovornosti za donijete odluke, ali prije svega pasivnosti nadležnih organa da pravovremeno procesuiraju čelnike RAE kako se ne bi dozvolilo da nastave sa brutalnim kršenjem zakona i propisa.\nZvanični podaci pokazuju da su samo u 2013. godini odluke RAE bile predmet 12 tužbi pred Upravim sudom od čega je pola odluka poništeno. Ovo svjedoči o tome koliko je RAE “nezavisni regulator” i do koje mjere je podložna pritisku enegetskih subjekata i Vlade.\nZahvaljujući takvim odlukama RAE energetske kompanije su tokom prethodinih godina zaradile na desetine miliona eura, dok se kompletan teret gubitaka i lošeg upravljanja po pravilu prebacuje na građane.\nNaime, od ulaska A2A u EPCG i Terne u CGES, građani Crne Gore zahvaljujući isključivo odlukama RAE koja bi trebala da štiti i njihov interes, danas imaju “privilegiju” da plaćaju najskuplju struju u regionu. Koliko je nerealna “računica” RAE kada je u pitanju osnov za novo poskupljenje, svjedoči i činjenica da Crna Gora danas zbog KAP-a nema deficit struje, te da EPCG već duže vrijeme proizvodu više nego što su domaće potrebe i po osnovu toga realizuje značajan profit koji zadržava za sebe.\nUkoliko se ne bude individualizovala odgovornost čelnika RAE za nastavak prakse donošenja štetnih odluka, za očekivati je da će Vlada u partnerstvu sa A2A nastaviti da otima novac od građana i povećava cijenu struje.\nSmatramo da je Parlament u ovom slučaju mora u potpunosti iskoristiti svoju kontrolnu funkciju i dati maksimalan doprinos zaštiti javnog interesa u energetskom sektoru Crne Gore.\nA2A CGES Crnogorski elektroprenosni sistem Elektroprivreda Crne Gore EPCG KAP Kombinat aluminijuma Podgorica Parlament RAE Regulatorna agencija za energetiku Skupština Crne Gore Vlada Crne Gore Zakon o energetici\nPredhodni članakFormiranje vlasti u Podgorici uz ogromnu hipoteku izbornih nepravilnosti\nSlijedeći članak Krivokapić da predloži model praćenja sprovođenja izbornog zakonodavstva


Na konferenciji o ekonomskom osnaživanju žena učestvovalo preko 100 predstavnika ustanova i organizacija – Onasnazivanje\nNa konferenciji o ekonomskom osnaživanju žena učestvovalo preko 100 predstavnika ustanova i organizacija\nPrvi dan dvodnevne konferencije pod nazivom Ekonomsko osnaživanje žena kao jedan od ključnih faktora prevencije i zaštite od nasilja prema ženama održan je danas, 25. februara u Kulturnom centru Rex u Beogradu. Konferenciji je prisustvovalo preko 100 predstavnika centara za socijalni rad, organizacija koje se bave protiv nasilja prema ženama i ženskih udruženja.\nU uvodnom delu dana prisutnima su se obratili i prof. dr Zorana Mihajlović potpredsednica Vlade RS i predsednica koordnacionog tela za rodnu ravnopravnost Vlade Srbije, zamenica stalne predstavnice UNDP-a Stelijana Nedera i predsednik UO Fonda B92.\nPrva sesija je bila posvećena predstavljanju modela projekta i studije slučaja projekta, koju je zajedno sa predstavnicima partnera projekta Centra za socijalni rad Sombor i Smart Kolektivom predstavila direktorka Fond-s B92 Marija Čečen.\nGospođa Čečen je objasnila osnovne i specifične ciljeve projekta i objasnila funkcionisanje nekih od ključnih aktivnosti projekta čiji je zajednički cilj ekonomsko osnaživanje žena.\n– Ovaj pilot podrazumeva osnivanje socijalnog preduzeća čija je svrha obezbeđivanje usluge kontinuiranog obrazovanja žena. Uz pomoć edukacije, žene dobijaju priliku da uvećaju svoja znanja, unaprede sposobnosti i kapacitete za posao, te ostvare ekonomsku nezavisnost – navela je Čečen.\nU zaključku prezentacije projekta Čečen istakla preporuke iz Studije slučaja projekta za dalju primenu ovog modela.\n– Neke od prioritetnih preporuka za primenu modela projekta između ostalog su partnerstvo sa lokalnim ženskim organizacijama i značajnija podrška budućim samoodrživim ekonomskim modelima u dužem vremenskom period – navela je direktorka Fonda B92.\nOna je takođe pohvalila zainteresovanost centara za socijalni rad i organizacija u čijem sastavu su sigurne kuće i njihovo veoma aktivno učešće na konferenciji.\nKada je reč o ekonomskom osnaživanju žena koje su pretprele nasilje, pored razgovora o značaju edukacije, govorilo se i o teškoćama i izazovima koji se tom prilikom nameću. Koordinatorka Zrenjaniskog edukativnog centra i ekspertkinja angažovana na ovom projektu Radoslava Aralica, kao moderator poslednje sesije zajedno sa učesnicima panela pokrenula je niz zanimljivih pitanja od toga kako stići do žena koje pripadaju ciljnim grupama i motivisati ih da uđu u programe obuke, do toga koja je uloga nevladinog sektora, kao i centara za socijalni rad i mogu li i u kom obliku oni biti resurs centri.\nOrganizatori su takođe naveli da se prvi dan konferencije poklapa se sa ovomesečnim Narandžastim danom – koji se obeležava svakog 25. u mesecu i koji simbolizuje zaustavljanje nasilje prema ženama.


Edukacija turističkih vodiča pod nazivom "Jevrejsko Sarajevo" – Fokus.ba\nEdukacija turističkih vodiča pod nazivom “Jevrejsko Sarajevo”\nUdruženje Hagada zajedno sa Sarajevskom regionalnom razvojnom agencijom (SERDA) organizira dvodnevnu edukaciju turističkih vodiča pod nazivom “Jevrejsko Sarajevo”.\nSvi učesnici seminara dobit će certifikat – diplomu da mogu voditi turiste u ponudi koja će od naredne godine nositi i zvanični naziv “Jevrejsko Sarajevo”.\nBroj turista koji dolaze u Sarajevo je iz godine u godinu sve veći i potreban je veći broj turističkih vodiča koji mogu da vode tzv. “Jevrejsku turu”. To je mnogostruko važno za sam grad Sarajevo, jer priča o Sarajevu nezamisliva je bez priče o sarajevskim Jevrejima, o sinagogama, o jedinstvenom groblju u Evropi.\nIsto tako, Sarajevo je nezamislivo bez jednog od najvrednijih manuskripta koje čuva, bez “Sarajevske hagade”.\nPriča o “Sarajevskoj hagadi” nije samo priča o jednom manuskriptu i njegovoj umjetničkoj i istorijskoj vrijednosti. To je priča o ljudima, građanima Sarajeva, koji su se čitavo jedno stoljeće borili da ovaj vrijedni manuskript ostane u Sarajevu, da se sačuva i zaštiti.\nJevreji-Sefardi žive u Sarajevu skoro 500 godina i sa sobom su donijeli iz Španije i Portugala jezik, pjesme, kuhinju i sve to sačuvali do današnjih dana. Dio toga postao je nerazdvojivi dio kulture grada Sarajeva, kao npr. pjesma “Kad ja pođoh na Bentbašu” koja je originalna sefardska sinagogalna pjesma.\nUdruženje Hagada koje je osnovano da sačuva i promoviše jevrejsku kulturu i tradiciju, i zbog svih ovih razloga, kao i nemjerljivog doprinosa Jevreja kulturnom, urbanom i privrednom razvoju grada Sarajeva pokrenuta je inicijativa edukacije turističkih vodiča u Sarajevu, uz pomoć turističkih agencija “Insider” iz Sarajeva i “Fortuna” iz Mostara, a posebno predstavništva Konrad Adenauer Stiftung koje je finansijski pomoglo edukaciju o sarajevskim Jevrejima.\nSERDA se uključila u taj projekt smatrajući da edukacija turističkih vodiča grada Sarajeva doprinosi, prije svega, njihovom ekonomskom stabiliziranju, a najvažnije je što se na taj način podiže nivo turističke ponude Sarajeva i Sarajevo se prvo na Balkanu stavlja na mapu velikih gradova koji imaju organiziranu turističku ponudu “Jevrejska tura”.\nZvizdić poklonio zamjeniku direktora WJC-a kopiju Sarajevske hagade


Varnice između SNSD i US: Đajić zbog istraga ljut na Stevandića!\nNa sve to, tvrdi izvor, Đajić sumnja da iza većine njegovih problema stoji dojučerašnji veliki prijatelj, partner i saradnik Stevandić, zbog čega, nezvanično već uveliko lete varnice u odnosima između SNSD i US, ali i na UKC Republike Srpske, gdje bi, kako kažu upućeni, nakon međusobnih optužbi mogao da izbije i pravi sukob direktora i zamjenika.\nDirektor UKC RS Vlado Đajić i zamjenik direktora UKC Nenad Stevandić nisu više ni u prijateljskim ni u partnerskim odnosima, saznajemo iz izvora bliskih rukovodstvu UKC Republike Srpske.\nĐajić koji je i predsjednik GO SNSD Banjaluka je ljut na koalicionog partnera, jer smatra da mu Stevandić preko svojih kadrova “smješta” odgovornost za više milionske zloupotrebe prilikom nabavki za vrijeme vanrednog stanja zbog pandemije.\nKako saznajemo, uhapšeni bivši direktor Instituta za javno zdravstvo i kadar US Branislav Zeljković specijalnim tužiocima je tokom istrage priznao da je smjernice i trebovanje za nabavku zaštitne opreme dobijao od direktora UKC Đajića.\nMeđutim, Đajić je uvjeren da je Zeljković tu izjavu dao po nalogu Stevandića.\nPostoje i indicije, kako tvrdi naš izvor, da je to zaista tako i da je Stevandić upravo zbog toga kontaktirao Zeljkovića preko porodice i advokata.\nProtiv Đajića, kako saznajemo, se vodi nekoliko istražnih postupaka vezanih za sporne nabavke, a posebno oko nabavke industrijskog kiseonika, kao i zbog kontakata sa licima iz kiminalnog miljea.\nTakođe, bezbjednosnim organima Đajić je posebno interesantan zbog optužbi da je neka od lica koja se povezuju sa organizovanim kriminalnim grupama fiktivno vodio da su na bolničkom liječenjuu UKC, iako su ta lica u tim periodima bila nedstupna organima gonjenja u BiH.\nNa sve to, tvrdi izvor, Đajić sumnja da iza većine njegovih problema stoji dojučerašnji veliki prijatelj, partner i saradnik Stevandić, zbog čega nezvanično već uveliko lete varnice u odnosima između SNSD i US, ali i na UKC Republike Srpske, gdje bi, kako kažu upućeni, nakon međusobnih optužbi mogao da izbije i pravi sukob direktora i zamjenika.\nNEWER POST“Nije do Dragana, Bakira i Mile, do vas je brate mili…”\nOLDER POSTTrebinjska pera tupa pred istinom – Ovako žive trebinjski novinari, primaju i po dvije plate


Reč je o muškarcu starosti 35 godina koji je povređen u saobraćajnoj nesreći koja se dogodila u 23.08 časova, na putu za Ovču u visini obilaznice.\nOn je, prema rečima dežurnog lekara, prevezen na Urgentni centar na reanimaciju.\nHitnu medicinsku pomoć su najviše tražili pacijenti sa simptomima kovida, ali i hronični bolesnici, pacijenti sa bolovima u grudima i hipertenzijom.\nRegistrovan je i značajan skok transporta kovid pacijenata, budući da su ekipe Hitne pomoći u toku 24 časa prevezle 21 pacijenta do bolnice sa kućne adrese i obavile 71 interklinički prevoz.\nOva služba je do 6.00 časova ujutru imala 126 intervencija, od toga 10 na javnom mestu.\nsaobraćajna nesreća povređeni noć u Beogradu Beograd vesti


Podrška zajedničkom kandidatu za načelnika opštine Lopare – Majevica Online\n30. Avgusta 2016. 15:19\nPredsjednici opštinskih odbora Srpske demokratske stranke Rado Savić, Partije demokratskog progresa Milenko Ristić i Narodnog demokratskog pokreta Goran Lukić potpisali su danas sporazum o podršci ove tri stranke SDS-ovom kandidatu za načelnika opštine Lopare na predstojećim lokalnim izborima.\n„Ovo je dogovor koji je potpisan u prisustvu svh kandidata naših stranaka SDS-a, PDP-a i NDP-a, dogovorili smo se o zajedničkoj podršci kandidatu za načelnika. Uvjeren sam da ćemo u narednom periodu ostvariti dobre rezultate za Lopare i da zajedno možemo sve“, rekao je Rado Savić.\nBrčko, Lopare i Bijeljina: Formirana tri Inicijativna odbora NPS-a\nU skupštini opštine Lopare SDS-u najviše mandata\n„Ovim strankama, osim sličnih programskih ciljeva, zajednički je i rad u proteklom periodu tokom kojeg je realizovan niz projekata za dobrobit opštine i potpisivanje sporazuma nastavak korektne saradnje sa SDS-om“, rekao je Milenko Ristić.\n“Ovo su bratske stranke, slične po planovima i ideologiji. Čast nam je da potpisujemo ovaj sporazum i nadamo se da će saradnja u narednom periodu biti još bolja i u interesu našeg naroda”, rekao je Goran Lukić.\n23. Decembra 2020. 23:21\n7. Decembra 2020. 14:09\n5. Decembra 2020. 15:12\nSavić objavio ubjedljivu pobjedu u Loparama: Osvojio sam 63 odsto glasova\n15. Novembra 2020. 21:43\nNešić pozvao birače DNS-a da podrže kandidate opozicije – Posebna podrška za Stanivukovića i Petrovića\n12. Novembra 2020. 10:46\nDNS LOPARE-NEŠIĆ: Očekujemo pobjedu u trci za načelnika Opštine\n14. Juna 2020. 15:08\nLOPARE: Predsjednik Skupštine opštine poklonio računarsku opremu


Murinjo: "Ne vodim rat sa Mojesom" - Sportske.net\nMurinjo: "Ne vodim rat sa Mojesom"\nŽoze Murinjo, menadžer Čelsija, odbacio je tvrdnje da sa Dejvidom Mojesom vodi psihološki rat.\nMurinjo tvrdi da komplimenti koje je uputio na račun Dejvida Mojesa , nisu upućeni kako bi destabilizovao tim Mančester Junajteda.\nPoznato je da Čelsi u svoje redove želi da dovede Runija, koji je nezadovoljan statusom u Mančester Junajtedu.\n"Ako je tvrdnja da je moj kolega u Mančester Junajtedu sjajan trener, da zaslužuje uspeh, i da u Evertonu nije osvajao trofeje jer je to tamo jako teško, moja igra sa njim, pitam se šta bi tvrdili da govorim loše o njemu", rekao je Murinjo.\n"Najbolje je ćutati, jer kad ćutite to niko ne komentariše", dodao je on.


Treće “pauk” vozilo stiže u Banjaluku u septembru – mojKontakt portal – Radio Televizija Kontakt\nTreće “pauk” vozilo stiže u Banjaluku u septembru\n“Pauk” služba grada Banjaluka bi već u septembru trebalo da bude bogatija za novo vozilo, nakon što je tender za treći “pauk” prošao, a potpisan je i ugovor s nabavljačem, potvrdio je za “Nezavisne” Slaviša Sandić, načelnik Odjeljenja za saobraćaj i puteve.\n“Tender je prošao, potpisan je ugovor, a rok za nabavku vozila je 60 dana. Ako sve prođe bez problema, novo vozilo dobijamo za dva mjeseca”, kazao je Sandić.\nDodao je da je vrijednost novog “pauk” vozila, koje će u mnogočemu olakšati rad ove službe, oko 220.000 KM.\nGrad trenutno raspolaže sa dva vozila za premještanje nepropisno parkiranih auta, a nabavljena su 2008. godine\n“Imamo dva vozila koja su odavno amortizovana, a samo jedno vozilo je u stalnoj upotrebi, dok je drugi ‘pauk’ praktično van upotrebe zbog starosti i čestih kvarova”, rekao je Sandić.\nIstakao je da je nabavka novog vozila veoma značajna za grad, jer je primjetan sve veći broj nesavjesnih pojedinaca koji krše propise i svoja vozila ostavljaju na nepropisanim mjestima.\n“Novo vozilo pomaže i u rješavanju ovih saobraćajnih problema, ali i punjenju gradskog budžeta, jer će veći broj građana automobile ostavljati na mjesta koja su za to predviđena i plaćaće parking”, rekao je Sandić.\nGrađani su često ogorčeni jer im kretanje trotoarom remete nesavjesni vozači, koji svoje četvorotočkaše nepropisno parkiraju te smatraju da će nabavka novog “pauk” vozila biti od pomoći.\nMarija B., koja živi u naselju Borik, kaže da joj smetaju automobili parkirani na trotoarima i biciklističkim stazama, jer na posao ide ili pješke ili biciklom.\n“Nerijetko zbog parkiranih automobila na trotoarima i biciklističkim stazama moram da izađem na ulicu. Ne mogu ni da zamislim kako je osobama u invalidskim kolicima ili majkama koje djecu voze u kolicima i zbog auta na trotoaru moraju da izađu na ulicu”, rekla je ova građanka.\nŠpanija blokirala cijeli jedan grad


Gašić: ''Partizan nije bez ambicija u Evroligi'' - Sportske.net\nGašić: ''Partizan nije bez ambicija u Evroligi''\nPomoćni trener Partizana pojavio se pred novinarima umesto Duška Vujoševića, u najavi predstojeće utakmice između Reala i Partizana u Evroligi.\nUtakmicama osmog kola počeće drugi deo Top 16 faze takmičenja u Evroligi. Posle prvih sedam kola, Partizan ima jednu pobedu i šest poraza, pa na gostovanju moćnoj ekipi Reala ima ulogu potpunog autsajdera.\nIpak, pomoćni trener Partizana Velimir Gašić veruje da će njegovi košarkaši u Madridu imati šta da pokažu tamošnjoj publici i da će pružiti solidan otpor favorizovanom protivniku.\n''Ne kažem da smo izgubili ambicije kada je u pitanju nastavak Evrolige. Svaku utakmicu koju budemo igrali biće sa ogromnom željom i motivom da zabeležimo što više pobeda do kraja Top 16 faze. Ali, sigurno da je jedan od glavnih zadataka osim podizanja kvaliteta same igre i što brže integrisanje Pavlovića i Kinzija unutar sistema igre.\nPosle utakmice sa Galatasarajem podigli smo nivo i intenzitet samog treninga zbog onoga što nas čeka do kraja sezone, pri tom vodeći računa na ono što nam je najbitnije – kraj ABA lige. Svi igrači su zdravi, mislim da ćemo kompletni otputovati u Madrid", izjavio je Gašić.\nO protivniku ima samo reči hvale...\n''Real igra najbolju košarku u Evropi. Sam sistem i način igre koji prezentuju ove sezone je nešto što nikoga ne ostavlja ravnodušnim. Pravo da vam kažem, nisam video ekipu u Evropi koja na bilo koju izmenu reaguje tako da kvalitet ne opada.\nDakle, oni tokom 40 minuta nastoje da igraju u visokom ritmu, da održe visok intenzitet u odbrani u napadu, a da se to ne odražava ni najmanje na rezultat. U pitanju je ekipa sastavljena od zaista vrhunskih domaćih igrača, tako i internacionalaca koji su se fantastično uklopili u taj model igre'', zaključio je Gašić.\nPodsetimo, utakmica između Reala i Partizana igra se u petak, s početkom u 20 časova i 45 minuta.


Pevačica Aleksandra Prijović juče se porodila u Beogradu i na svet donela naslednika Aleksandra.\nAleksandra Prijović i njen suprug Filip Živojinović juče su postali roditelji, a pevačica se porodila u jednoj privatnoj beogradskoj klinici.\nPorođaj je obavljen carskim rezom, a maleni Aleksandar je na rođenju bio težak 2.800 grama, piše "Kurir".\nDANAŠNJI DAN PAMTIĆE DO KRAJA ŽIVOTA Aleksandra Prijović se OGLASILA povodom rođenja sina\nPOKRENUO VELIKI BROJ KOMENTARA Stefan Živojinović oduševio POTEZOM nakon saznanja da je postao STRIC\nČlanovi porodice Živojinović tokom jučerašnjeg dana odmah su posetili Aleksandru i Aleksandra u porodilištu, a delić svega na društvenim mrežama otkrio je Viktor Živojinović.\nSVI DETALJI PROSLAVE Stefan Živojinović otkriva koju pesmu će otpevati za novopečenog tatu Filipa\n"POSLEDNJIH 10 MESECI ĆEMO ZAUVEK PAMTITI" Oglasila se Aleksandra Prijović, a onda stigle i lepe vesti\nNevena Božović je sinoć otvarala MAC nagrade i bila je među izvođačima koji su dodeljivali nagrade kolegama, a uhvatili smo momenat koji kamera nije.


Budućnost ima šampionske ambicije: Stiže bivši NBA igrač? - BallRox\nBudućnost ima šampionske ambicije: Stiže bivši NBA igrač?\nBudućnost je na dobrom putu da realizuje još jedan sjajan transfer kojim bi dodatno povećala svoje šanse za toliko željenu titulu na Jadranu.\nPrema navodima podgoričkih medija, čelnici Budućnosti blizu su realizacije transfera Ostina Deja, koji je pre par dana raskinuo saradnju sa Hapoelom iz Jerusalima.\nDej ima kako NBA tako i evroligaško iskustvo, pošto je prethodne sezone nastupao za Galatasaraj gde je u Evroligi prosečno beležio 8.7 poena i 2.0 skokova uz nekoliko fantastičnih partija i je sigurno da bi predstavljao ogromno pojačanje za sastav Aleksandra Džikića.\nPodsetimo, pre nekoliko dana prvi čovek podgoričkog kluba je najavio da će tim pojačati jedan internacionalac koji se najbolje snalazi na pozicijama „četiri“ i „pet“, a tamošnji mediji prenose da je izbor pao na Ostina Deja.\nAmerički internacionalac je nakon samo četiri meseca raskinuo saradnju sa izraelskim Hapoelom, gde se nije najbolje snašao, pa bi mu dolazak u Budućnost bio šansa da vrati karijeru na pravi kolosek.\nNekadašnji član Detroita, Memfisa, Toronta, San Antonija, Atlante, Pezara, kao i već spomenutih Galatasaraja i Hapoela, trebalo bi u narednih nekoliko dana da ozvaniči saradnju sa crnogorskim šampionom, koji bi njegovim angažnom istakao još ozbiljniju kandidaturu za titulu u ABA ligi.\nU NBA ligi je odigrao 293 meča na kojima je prosečno beležio 5.2 poena i 2.6 skokova.\nOznake: Hapoel Jerusalim, KK Budućnost, Ostin Dej


Dordž Kluni najplaćeniji glumac godine - Muški magazin - trendovi, fitness, lifestyle, saveti, devojke... `\nIako je Dvejn Rok Džonson do nedavno bio najplaćeniji glumac, sada ga je prestigao najzgodniji sedokosa, Džordž Kluni, koji se na vrhu liste najbogatijih glumaca našao sa bogatstvom od 239 miliona dolara. Najveći šok je usledio posle činjenice da se Kluni nije pojavljivao u velikim filmovima od 2013. godine, kada je sa Sandrom Bulok zajedno glumio u filmu „Gravitacija“.\nIpak, zahvaljujući starijim filmovima i mnogobrojnim reklamama, kao i firmi „Casamigos Tequila“ koju je on otvorio, Džordž je uspeo da ostvari neverovatno bogatstvo.\nIza Klunija se, naravno, nalazi Dvejn Rok Džonson koji je verovatno i najtraženiji glumac u poslednjih nekoliko godina, ali uprkos tome, on je zaradio skoro duplo manje novca, tačnije 124 miliona dolara. Ipak, Rok priprema nove projekte tako da ne sumnjamo da će se on vrlo brzo boriti oko prvog mesta najbogatijih glumaca.\nPored ove dvojice milionera, na listi su se našli i Robert Dauni Junior sa zarađenih 80 miliona dolara, Kris Hesmvort sa 65 miliona dolara i legendarni Džeki Čen koji je uspeo da zaradi 45 miliona dolara, iako se pojavio samo u jednom filmu posle duže pauze.\nNa osnovu ovih cifara, sigurni smo da će Kluni ostati na prvom mestu do kraja godine, ali ostaje nam da vidimo ko će biti njegov naslednik i da li će se bogatsvo ostalih glumaca menjati u narednim mesecima.\nnajplaćeniji glumac 2018\n239 miliona dolara\nPROČITAJTE SLEDEĆI TEKST: Toverie postaje zvanični onlajn prodavac satova


Fujitsu među prvim dobavljačima sa međunarodnim EPEAT sertifikatom\nFujitsu među prvim dobavljačima sa međunarodnim EPEAT sertifikatom – Personal magazin\nOdgovor na rastuće zahteve za transparentnim „Zelenim” informacionim tehnologijama Kompanija Fujitsu objavila je sticanje međunarodnog ekološkog sertifikata za tehnološke proizvode u okviru „EPEAT” programa. EPEAT* (Electronic Product Environmental Assessment Tool)…\nOdgovor na rastuće zahteve za transparentnim „Zelenim” informacionim tehnologijama\nKompanija Fujitsu objavila je sticanje međunarodnog ekološkog sertifikata za tehnološke proizvode u okviru „EPEAT” programa. EPEAT* (Electronic Product Environmental Assessment Tool) je sveobuhvatan globalan sistem registrovanja ekoloških informatičkih proizvoda („Green IT”), koji trenutno obuhvata preko 1.000 registrovanih proizvoda i više od 30 proizvođača.\nMasataka Fuđi (Masataka Fujii), direktor Odeljenja za ekološko projektovanje pri centrali kompanije Fujitsu u Tokiju, pozdravio je ovu ekspanziju rečima: „Fujitsu ceni i podržava napore za globalizacijom EPEAT klasifikacije i načina obeležavanja proizvoda. U mnogim zemljama ovaj sistem će pomoći da se bolje sagledaju dobrobiti po životnu sredinu od proizvoda zasnovanih na našim principima ekološkog inoviranja, „FUJITSU ‘Green Policy Innovation’.”\nSticanje EPEAT sertifikacije je važan „Green IT„ korak za Fujitsu, koji potvrđuje usmerenje kompanije ka inovacijama i efikasnosti. Njemu je prethodilo predstavljanje prvog „0-Watt standby” PC računara, početkom ove godine, kao i sopstvenog sistema obeležavanja ekoloških proizvoda „Green IT label“koji će ostati u upotrebi zajedno sa EPEAT sertifikacijom.\nIzvršni direktor EPEAT programa, Džef Omelčak (Jeff Omelchuck), izjavio je: „Pozdravljamo Fujitsu zbog važne podrške ekološkoj elektronici širom sveta. Upotrebom EPEAT standarda i učešćem u sistemu ključnih igrača, kompanije poput Fujitsu-a pomažu naručiocima da prepoznaju i na tržištu odaberu najodgovorniju elektroniku prema životnoj sredini.”\nNaručioci i proizvođači IT-ja takođe mogu da izračunaju koristi od proizvoda registrovanih u EPEAT-sistemu preko „onlajn“ alata „Electronics Environmental Benefits Calculator”, (http://isse.utk.edu/ccp/projects/benefitscalculator/elecbenecalc.html), koji je razvijen u saradnji sa Američkom agencijom za zaštitu životne sredine, EPA, i Univerzitetskog centra za čiste proizvode u Tenesiju.\nFujitsu među prvim dobavljačima sa međunarodnim EPEAT sertifikatom was last modified: August 17th, 2009 by Redakcija\nNovi Canon Hybrid IS – prvi hibridni stabilizator slike za kompenzaciju drmanja fotoaparata\nSve škole na jednom mestu www.skolarac.net


Glasanje na predsedničkim izborima u Gruziji\nOn je bio kandidat pokreta "Gruzijski san" milijardera i premijera Bidzina Ivanišvilija, koji je pre godinu dana na parlamentarnim izborima pobedio grupaciju odlazećeg predsednika.\nGiorgi Margvelašvili na glasanju, 27. oktobar 2013.\n"U ime Vlade, želeo bih da se zahvalim svim učesnicima na poštovanju demokratskih vrednosti našeg naroda i vladavine prava tokom kampanje i glasanja", saopštio je Ivanišvili.\nIvanišvili je najavio da nekoliko sedmica posle izbora planira da podnese ostavku jer je, kako je rekao, ostvario svoje ciljeve, a ove predsedničke izbore nazvao je "prvim gruzijskim u evropskom stilu".\n"Kao opozicioni lider, spreman sam na saradnju sa vladom i da radim sa novim predsednikom na svim pitanjima koja su suštinska za bolji život našeg naroda", izjavio je Bakradze, prenosi civil.ge.\nIago Kačkačišvili, šef Katedre za sociologiju na državnom univerzitetu u Tbilisiju ocenjuje da će nakon izbora biti uspostavljen "potpuno novi dizajn političkih snaga u zemlji".\n"Imaćemo predsednika čije će moći biti znatno niže od onih koje ima sadašnji predsednik. Imaćemo novi ustavni poredak", kaže on.\n"On je prozapadno orijentisan, obrazovan i njegova ličnost je izbalansirana. On na leđima ne vuče teret proplosti. On nije političar, ne pripada nijednoj konkretnoj političkoj partiji i zato se, nadam se, neće baviti ovim brutalnim političkim igrama".


Kineska delegacija u posjeti Regionalnom vodovodu - Radio Tivat\n06 дец Kineska delegacija u posjeti Regionalnom vodovodu\nPosted at 17:31h in Društvo\tby\tZora Krstovic\nNa vodoizvorištu „Bolje Sestre” na inicijativu Vladine Agencije za promociju investicija (MIPA), posredstvom Ambasade Republike Kine, daans je boravila dvadesetočlana privredna delegacija kineskog grada Ningbo, saopštili su iz Regionalnog.\nRegionalni vodovod je gostiam iz kine predstavio „Bolje Sestre”, kao najveći vodozahvat koji je izgrađen na prostoru Mediterana u poslednjih 30 godina, uz prezentovanje razvojnih projekata. Kineski privrednici su posebno iskazali interesovanje o preduslovima za pokretanje biznisa na planu izgradnje fabrike vode i izvoz, ne samo za tržište grada Ningbo, već i za čitav azijski region.\n„Privredna delegacija grada Ningbo je bila impresionirana raspoloživim kapacitetima Regionalnog vodovoda, uz posebno iskazano interesovanje za zaštitu životne sredine i kvaliteta vode sa izvorišta „Bolje Sestre”. Takođe, iskazali su konkretno interesovanje i za dizajniranje i proizvodnju staklene i PVC ambalaže, istraživanje kineskog tržišta za plasman flaširane vode, uz mogućnost realizacije proizvodnje staklene i PVC ambalaže u prostoru slobodne carinske zone Luke Bar“, navodi se u saopštenju.\nDirektor Regionalnog vodovoda Goran Jevrić je informisao goste da je usvajanje Zakona o javno-privatnom partnerstvu u završnoj fazi, čime će se steći preduslovi za uspostavljanje saradnje Regionalnog vodovoda i potencijalnih partnera iz privatnog sektora u realizaciji razvojnih projekata.\n„Kvalitet vode sa izvorišta „Bolje Sestre” presudan faktor koji garantuje održivu konkurentnost i sa najprestižnijim globalnim brendovima flaširane vode. Osim projekta izvoza vode, kineski partneri su iskazali interesovanje za sardanju sa Regionalnim vodovodom na planu proizvodnje solarne i hidro energije”, reko je Jevrić.\nKumburović novi direktor Opšte bolnice Kotor\nTivatski stonoteniseri vicesampioni države\nPoraz Arsenala u Plavu\nZloković na intenzivnoj njezi zbog korone\nBilo dobro da avio linija traje tokom cijele godine\nOdgođeno 32. kolo Prve fudbalske lige\nZbog koronavirusa odgađaju se molebani


O uslugama Biznis inkubatora\nBiznis Inkubator je jedan od samo 10 sertifikovanih Info centara za inovacije u Srbiji koje pruža pomoć i podršku malim i srednjim preduzećima. Ovaj benefit nije samo za naše stanare već i za sve ostale zainteresove za ove usluge. Osnovne usluge Biznis Inkubatora za podršku preduzetnicima uključuju:\n- pružanje informacija o novostima na nacionalnom, regionalnom i lokalnom nivou (o pristupnim fondovima, seminarima i konferencijama i svim opštim informacijama o inovacijama vezanim za MSP sektor).\n- povezivanje malih i srednjih preduzeća sa drugim preduzećima i organizacijama u svrhu kreiranja produktivne zajednice koja ostvaruje uzajamno korisnu saradnju\n- pomoć preduzećima i istraživačkim institucijama u transferu tehnologije\nKruševački Biznis Inkubator ima i registovani ogranak za pružanje ugostiteljskih usluga. Ovo nam omogućava da kvalitet boravka stanara u inkubatoru podignemo na viši nivo. Bife Biznis inkubatora prati radno vreme korisnika naših usluga i na raspolaganju su im osvežavajući i topli napici po simboličnim cenama.\nDodatno smo proširili izbor usluga registrujući još jedan ogranak za računovodstvene usluge pa su naši stanari u mogućnosti da svoje knjigovodstvene poslove prepuste Biznis Inkubatoru u svrhu efikasnijeg poslovođstva.\nStanarima Biznis Inkubatora su pored njihovog individualnog poslovnog prostora na raspolaganju i “zajedničke” prostorije što podrazumeva:\n- malu salu za sastanke (površine 24m² sa konferencijskim stolom za 10 osoba);\n- veliku salu (površine 107m² savremeno opremljenu sa “pametnom tablom” (smart board), projektorom, platnom, LCD televizorom, savršenom za prezentacije, edukacije, seminare i druga poslovna dešavanja);\n- kompletno opremljena čajna kuhinja,\n- veliki parking.\nZa pojačanu bezbednost i sigurnost prostora, ceo objekat je obezbeđen 24/7 video nadzorom i alarmima, a svaki modul ima svoju posebnu pristupnu šifru tako da je bezbednost zagarantovana.\nSaznajte više o inkubacionim i postinkubacionim uslugama koje nudi Biznis Inkubator i postanite deo produktivne, napredne i uspešne poslovne zajednice.\nBiznis Inkubator kao poslovno-razvojna institucija pruža podršku u procesu osnivanja uspešnih novih preduzeća...\nU cilju unapređenja i poboljšanja poslovne klime grada Kruševca proširili smo obim svojih usluga u Biznis Inkubatoru...\nKonferencijska sala je jedan od poslovnih modula Biznis Inkubatora...\nStartup, engl. Startup, je firma u početnom stadijumu razvoja koju uglavnom čini manji tim ljudi...\nJedna od glavnih strategija uspešnog biznisa je napredan marketing u svrhu pojačane vidljivosti Vašeg brenda...\nKnjigovodstvene usluge, ili usluge računovodstva, su esencijalni deo svakog biznisa...\nCoworking je koncept individualnog rada i deljenja radnog prostora, ili kancelarije...


Besplatan koncert muzike za dušu: Neda Nikolić Trio u subotu u Banskom dvoru - mojKontakt portal - Radio Televizija Kontakt\nKoncert Neda Nikolić Trio (Neda Nikolić – frula, Nemanja Nikolić, klavir i Aleksandar Petrović, kontrabas) biće održan u subotu, 18. juna, u Koncertnoj dvorani Banskog dvora u Banjaluci.\nBesplatne pozivnice za koncert možete preuzeti na biletarnici Banskog dvora.\nTrio Nede Nikolić predstavlja različite muzičke stilove, svirajući aranžmane izvornih melodija, etno-džeza, sevdaha, i melodije druge tradicije nama ne toliko poznate, ali ipak bliske.\nKao student Irske svjetske akademije muzike i plesa, Neda širi zvuk srpske tradicionalne muzike i kombinuje našu muziku sa irskom tradicionalnom muzikom. Istraživanje novih mogućnosti frulaške prakse nastavlja se i na ovom koncertu. Spoj frule, klavira i kontrabasa donosi novi zvuk i prikaz tradicije Balkana sa primjesama drugih melodijskih pravaca. Neda implementira zvuk frule u različite žanrove, ali zadržava svoje korijene i tradiciju stvarajući na osnovi srpske i balkanske tradicionalne muzike. Na ovaj način gradi svoje ime i stvara novi pravac u frulaškoj praksi. Zajedno sa svojim vrsnim kolegama, Nemanjom Nikolićem za klavirom i Aleksandrom Petrovićem na kontrabasu, prikazaće frulu u novom svjetlu – najavili su iz Banskog dvora Kulturnog centra.\nViše o članovima koji čine Trio\nNeda Nikolić diplomirala je na Fakultetu muzičke umetnosti u Beogradu, smjer Etnomuzikologija. Master studije trenutno završava u Irskoj, na Irskoj svjetskoj akademiji muzike i plesa gdje će nastaviti i doktorske studije ove godine, istraživajući interkulturalnu praksu sviranja na fruli. Šireći zvuk frule i srpske i balkanske tradicije, Neda i predaje na irskoj akademiji, učeći Irske studente balkanskim melodijama. U protekloj deceniji učestvovala je na brojnim manifestacijama i festivalima kako u Srbiji, tako i širom svijeta, a dobitnik je i brojnih nagrada na republičkim i međunarodnim takmičenjima. Gostovala je na mnogim domaćim i stranim televizijama i radijima, sviralana najvećim domaćim scenama i održavala koncerte u Švajcarskoj, SAD-u i Rusiji. Čest je učesnik u radionicama i festivalima pod pokroviteljstvom Ministarstva Republike Srbije. Snimila je dva CD-a. Prvi 2011. godine sa repertoarom narodnih numera, a drugi CD je snimila 2016. godine sa svojim drugom, kompozitorom i pijanistom Veljkom Nenadićem, pod nazivom „Igra za frulu i klavir“, sa raznovrsnijim repertoarom u oblastima etno, džez i klasične muzike. Ostvarila je mnoge saradnje sa velikim imenima srpske muzičke scene, a nedavno je obilježen i prvi jubilej 10 godina postojanja na sceni. Koncert je održan na sceni Kolarčeve zadužbine u Beogradu, a gosti su bili Slobodan Trkulja, Aleksandar Sofronijević i mnogi drugi. Stalni je član žirija na republičkom takmičenju frulaša u Srbiji i trenutno važi za najboljeg mladog frulaša Srbije, a pored frule svira i nekoliko drugih duvačkih instrumenata.\nNemanja Nikolić rođen je 1985. godine. Osnovne, master i specijalističke akademske studije završio je u klasi profesora Aleksandra Šandorova na Fakultetu muzičke umetnosti u Beogradu, na klavirskom odseku. Osvajao je nagrade na raznim republičkim i međunarodnim takmičenjima kao solista, a i kao član više kamernih ansambala. U saradnji sa redovnim profesorom Fakulteta muzičke umetnosti u Beogradu, Aleksandrom Šandorovim, kao klavirski duo je 2019/2020. godine kreirao aranžman za dva klavira pod nazivom „Četiri maljčika“. Gradeći mostove ka najvećim hitovima Vlade Divljana koje vešto ukrštaju sa muzikom Sergeja Prokofjeva, zajedničkom omiljenom kompozitoru, u aranžmanu urađenom za dva klavira, ovaj klavirski duo pravi jedinstvenu zvučnu paletu. Sarađivao je sa poznatim imenima svjetske muzičke scene, bio član brojnih masterklasova i svojim umijećem doprinio srpskoj filmografiji.\nAleksandar Petrović rođen je u Beogradu 1984. godine, gdje je stekao niže i srednje muzičko obrazovanje, da bi kasnije nastavio studije iz oblasti ekonomskih nauka. Pored kontrabasa koji mu je primarni instrument, svira još nekoliko drugih žičanih instrumenata, kao i udaraljke. Tokom svoje karijere sarađivao je sa velikim brojem sastava različitih muzičkih žanrova kao i državnim ansamblima i orkestrima Radio Televizije Srbije, Narodnog pozorišta, Pozorišta na Terazijama, Nacionalnim ansamblom „Venac“ i ansamblom Ministarstva odbrane „Stanislav Binički“. Kao studijski muzičar učestvovao je u realizaciji brojnih muzičkih izdanja i trajnih snimaka. Učestvovao je na mnogobrojnim profesionalnim turnejama i muzičkim festivalima širom svijeta. Danas živi i radi u Beogradu, prenose Večernje novosti.\nGrad će podržati 36 projekata iz oblasti kulture, objavljena rang-lista


Rumunija razmišlja o novom ministarstvu za finansijska sredstva EU\nIzvor: Southeast European Times, 22.Jul.2011, 23:16\nBukurešt se nada da će inicijativa pojačati nisku stopu iskorišćenosti finansijskih sredstava EU\nPol Ćokoju za Southeast European Times iz Bukurešta – 22.7.2011.\nZbog još uvek aktuelnih kritika zbog slabog privlačenja i iskorišćenosti finansijskih sredstava EU, rumunska vlada odlučila je da formira novo ministarstvo koje će isključivo nadgledati novac iz Unije.\n„Takva praksa isplatila se u drugim zemljama EU, posebno među onima koje su ušle u EU u poslednjim fazama proširenja, na primer Poljskoj. Taj model bi trebalo dobro proučiti i primeniti u Rumuniji“, kaže urednik dnevnog lista Adevarul Jon Jonita za SETimes.\nKomentatori kažu da je ideju o novom ministarstvu rođena pod pritiskom EU zbog zabrinutosti Brisela, u kritičnom trenutku u evrozoni, da Rumunija, koju muče ekonomske teškoće i ozbiljna kriza, propušta da iskoristi milijarde evra koje su joj na raspolaganju da razvije svoju ekonomiju.\n„Nesposobnost korišćenja poklonjenog novca odaje jedan nefunkcionalan sistem koji traći novac evropskih poreskih obveznika. U EU ima onih koji pozivaju ili na preusmeravanje tih sredstava ili na uvođenje nove filozofije njihovog korišćenja“, kaže Jonita.\nU budžetu za period 2007 – 2013. izdvojeno je 20 milijardi evra za Rumuniju, ali je Bukurešt privukao tek 10% te sume, pokazuju podaci rumunske vlade.\nU pismu koje je poslao predsednik Evropske Komisije Hoze Manuel Baroso krajem juna, međutim, ukazuje se na to da pomenutih 10% preterivanje.\n„Komisija je i dalje veoma zabrinuta zbog veoma niske finansijske apsorpcije strukturnih i kohezionih sredstava u Rumuniji, koja je dostigla stopu od samo tri odsto, što je zanemarljivo poboljšanje od ranijih dva odsto na koje sam ukazao u svom prethodnom pismu“, rekao je Baroso.\nKohezioni fondovi treba da izjednače uslove ekonomskog poslovanja u EU za nedavno primljene članice. U Poljskoj, 1% privrednog rasta je prošle godine ostvareno je zahvaljujući sredstvima EU.\nPod pritiskom kritike, vlada je pismo obelodanila tek pošto su rumunski mediji pretili da će je tužiti zbog ograničavanja pristupa informacijama od javnog značaja.\nUvreženo mišljenje je da bi novo ministarstvo trebalo da bude jednostavan organ, sa inicijativom za privlačenje sredstava\nPreviše birokratije i visok stepen korupcije najčešće se navode kao najveće prepreke za privlačenje i apsorpciju sredstava EU. „Kada imate birokratiju, imate i korupciju“, kaže Jonita.\nKorupciji doprinose lokalni zvaničnici, koji često preporučuju kompanije svojih rođaka za pružanje konsultantskih usluga. One postoje samo da bi dobijale velike provizije, a da pritom ne proizvode konkretne rezultate, kaže Pol Barbu, ekonomski urednik sajta Ziare.com, za SETimes.\n„Zbog toga je Narodna banka više puta ponovila da je bolje imati velike projekte umesto trenutnih 40 hiljada, koji su daleko od realizacije“, kaže Barbu.\nViše EU fondova znači više malih i srednjih preduzeća, koja će otvoriti nova radna mesta i povećati proizvodnju. „Veća proizvodnja znači bolja interna potrošnja i, što je još važnije, veći izvoz, a ta dva faktora su danas pokretači rumunske ekonomije“, kaže Barbu.\nIpak, mnogi sumnjaju da će se efekat formiranja novog ministarstva osetiti u neko skorije vreme.\n„Teško je formirati ministarstvo, jer za to je potrebno odobrenje parlamenta. Pošto je vladajuća koalicija tako krhka, sumnjam da će zatražiti od poslanika da se izjašnjavaju o zakonu koji menja strukturu vlade“, kaže Jonita.\nMinistarka za regionalni razvoj Elena Udrea nedavno je istakla da za formiranje ministarstva nije određen nikakav rok.\n22.Jul.2011: Southeast European Times


Srbija privukla više investicija nego svi zajedno u regionu - Studio B\nSrbija privukla više investicija nego svi zajedno u regionu\nSrbija privukla više investicija nego svi zajedno u regionu Studio B, Tanjug\nEkonomijaEkonomija Pocetna 25. 11. 2017. 15:45:19\nSrbija je u prvih sedam meseci ove godine imala 1,2 milijarde evra direktnih stranih investicija, što je više nego u svim ostalim zemljama Zapadnog Balkana zajedno, kaže ministar privrede Goran Knežević.\n„Očekujemo da će priliv direktnih stranih investicija u ovoj godini premašiti dve milijarde evra“, rekao je Knežević na prvoj generalnoj skupštini Trgovinsko-industrijske komore Albanija-Srbija u Tirani.\nKnežević navodi da je Srbija napravila ogormne iskorake i da je danas politički i ekonomski stabilna zemlja, kao i da Vlada Srbije odgovorno rešava sve izazove.\n„Krenuli smo putem napretka i o tome govore pohvale koje dobijamo sa svih strana“, naglasio je ministar.\nOn je podsetio da je Srbija na Duing biznis listi Svetske banke u poslednje tri godine napredovala za čak 48 mesta i da smo ušli u klub 50 najboljih zemalja sveta po lakoći poslovanja, što je najbolji plasman Srbije otkada postoji ta prestižna lista.\n„Naš ambiciozni plan je da već na narednoj rang listi budemo čak prvih 30 zemalja“, naglasio je Knežević.


„Ohrabrujuće su vijesti o vakcinama, ali treba biti oprezno optimističan“ – Portal Kotor\n„Ohrabrujuće su vijesti…\nGeneralni direktor Svjetske zdravstvene organizacije Tedros Adhanom Ghebrejesus izjavio je da je u proteklih nekoliko dana objavljeno više ohrabrujućih vijesti u vezi s razvojem vakcine protiv koronavirusa, ali da su u toj organizaciji i dalje oprezno optimistični po tom pitanju.\nGebrejesus se iz kancelarije u Ženevi putem online platformi sastao sa stručnjacima iz oblasti epidemiologije, a tom prilikom je istakao da borba protiv pandemije kovid-19 ne predstavlja izbor između života i preživljavanja, već da je pobjeda nad virusom najbrži put za ekonomski oporavak u svijetu.\nPrvi čovjek SZO posebno je ukazao na brzo širenje koronavirusa na sjevernoj hemisferi, prenosi N1.\n„Trenutno smo veoma zabrinuti zbog izuzetno loših epidemioloških slika u nekim državama. Posebno se to odnosi na Evropu i Ameriku u kojima su u više država zdravstveni radnici i sistemi na ivici sloma“, kazao je Gebrejesus.\nLideri najrazvijenijih zemalja svijeta, odnosno grupe G20, sastaju se narednog vikenda, a Gebrejesus je kazao da je to dobra prilika da obećaju značajnu političku i novčanu podršku programima ACT Accelerator i COVAX koje SZO vodi s ciljem razvoja vakcine i lekova protiv koronavirusa i infekcije koju izaziva.\n„Tako zajedno možemo brzo okončati ovu pandemiju“, poručio je Gebrejesus i dodao da su Evropska komisija, Francuska, Španija, Južna Koreja i Fondacija Bila i Melinde Gejts već obećali 360 miliona dolara za program COVAX, čime je za taj program obećana ukupno 5,1 milijarda dolara.